O‘zbekistonda 2 mingta oilaviy nodavlat bog‘cha faoliyati yo‘lga qo‘yiladi

Shavkat Mirziyoyevning 10-iyundagi “Qamrov darajasi past bo‘lgan tumanlarda maktabgacha ta’lim tashkilotlari tarmog‘ini kengaytirish bo‘yicha qo‘shimcha chora-tadbirlar to‘g‘risida”gi qarori qabul qilindi.

Qarorga ko‘ra, bolalarni maktabgacha ta’lim bilan qamrab olish darajasi past bo‘lgan 53 ta tumanda 2021−2022-yillarda:
Qarorga ko‘ra, 1-iyuldan oilaviy nodavlat MTTlariga mavjud quvvatiga qarab 50 nafargacha bolani tarbiyalashga va tarbiyalanuvchilar sonidan kelib chiqib 4 nafargacha tarbiyachi va yordamchilarni yollashga ruxsat beriladi.
Shu bilan birga, oilaviy nodavlat MTTlar tomonidan yollangan (Toshkent shahri, Nukus shahri va viloyatlar markazlarida — 2 nafargacha, boshqa hududlarda — 4 nafargacha) tarbiyachi va yordamchilarga tegishli toifa bo‘yicha qisqa muddatli yoki 9 soatlik davlat maktabgacha ta’lim tashkilotlari uchun belgilangan mehnatga haq to‘lash shartlarida va hajmlarda ish haqi to‘lanadi.
Bundan tashqari, oilaviy nodavlat bolalar bog‘chalari hududiy maktabgacha ta’lim boshqarmalari orqali o‘quv materiallari bilan bepul ta’minlanadi.
Qaror asosida 2022-yil 1-yanvarga qadar oilaviy nodavlat maktabgacha ta’lim tashkilotlariga mebel, jihoz va asbob-uskunalarni sotib olish uchun 30 mln so‘mgacha 3 yil muddatga (6 oylik imtiyozli davr bilan) 5 foizli stavkada kreditlar ajratiladi.
Hujjatga ko‘ra, 1-iyuldan belgilangan tumanlarda 100 ta davlat-xususiy sheriklik asosidagi nodavlat maktabgacha ta’lim tashkilotlarini tashkil etish uchun 7 yil muddatga 2 yillik imtiyozli davr bilan 5 foizlik stavkada kreditlar ajratiladi.
Olis va chekka hududlarda joylashgan davlat-xususiy sheriklik asosidagi tegishli nodavlat maktabgacha ta’lim tashkilotlariga:
2018−2019-yillarda nodavlat MTTlarni tashkil etish uchun avval berilgan kreditlar bo‘yicha imtiyozli davr muddati 2022-yil 1-yanvarga qadar uzaytiriladi.
Bundan avval Qashqadaryoda Xalqaro bolalarni himoya qilish kuni 200 ta yangi bog‘cha ish boshlagani, O‘zbekistonda “ayollar daftari”ga kiritilgan yolg‘iz ayollarning farzandlari ham bog‘chaga imtiyozli ro‘yxat asosida qabul qilinishi hamda O‘zbekistonda 1-maydan “bog‘cha puli” o‘rtacha 15 foizga oshirilgani haqida xabar berilgandi.